ગેજેટ ડેસ્કઃ લાંબા સમયથી જેની રાહ જોવાતી હતી તે ગૂગલ ઇવેન્ટની તારીખ જાહેર થઇ ગઇ. Google પોતાની આગામી હાર્ડવેર ઇવેન્ટ 9 ઓક્ટોબરે યોજશે. સર્ચ એન્જિન કંપની ગૂગલની આગામી ઇવેન્ટ ન્યૂયોર્ક શહેરમાં યોજાશે. સંભાવના અનુસાર, આ ઇવેન્ટમાં Pixel 3 Pixel 3 XL સ્માર્ટફોન લોન્ચ થઇ શકે છે. આ ઇવેન્ટમાં સ્માર્ટફોન સાથે Made by Google ડિવાઇસ લોન્ચ થઇ શકે છે. અગાઉ ગૂગલની ઇવેન્ટ સાન ફ્રાન્સિસ્કો શહેરમાં યોજાતી હતી, પરંતુ આ વખતે ઇવેન્ટ ન્યૂયોર્ક શહેરમાં યોજાશે. અહેવાલ અનુસાર, નવો પિક્સલ 3 મોડલ સિવાય ઇવેન્ટમાં નવી પિક્સલબુક પ્રોડક્ટ પણ લોન્ચ થઇ શકે છે.